Чујте Срби! Чувајте се себе (А. Рајс)/3.2
О ПОЛИТИЧАРИМА
СКЛОНОСТ ЗА
СТРАНАЧКУ ПОЛИТИКУ

То се, међутим, мало—помало мења. Са све надмоћнијим ступањем на власт интелигенције, појављују се људи који схватају каква се лична корист може извући из ваше склоности за страначку политику. Они стварају занимање од искоришћавања ваше страначке политике, па сада имате рофесионалне политичаре који на томе зарађују за живот. Ма шта ја говорим — они згрћу богатство. Ако сте пре рата и имали политичара који су, у свом већ странчарењем искривљеном духовном склопу, имали у виду само оно што су сматрали добрим за земљу, парламент вам је већ био преплављен људима који су само тражили личну корист у тим политичким страстима. Трка за министарским положајима је била почела! Ваша скупштина већ није била израз народне воље. Тако су, током пожара 1914, који ће касније постати светски, уместо да дају пример народу како се жртвује за отаџбину, што им је била дужност, ваши млади посланици, кроз уста типичног посланика—профитера Велимра Јанковића, резервног официра, испословали да се хитно изгласа закон којим се посланици ослобађају од вршења војне дужности.

Чујте Срби! Чувајте се себе (А. Рајс)